Document ID: 31985R0227

Title and Content:
***** ΚΑΝΟΝΙΣΜΟΣ (ΕΟΚ) αριθ. 227/85 ΤΟΥ ΣΥΜΒΟΥΛΙΟΥ της 29ης Ιανουαρίου 1985 για την κατάργηση του οριστικού δασμού αντιντάμπινγκ όσον αφορά τις εισαγωγές ορθών κλειδοκύμβαλων καταγωγής Σοβιετικής Ένωσης ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 14, την πρόταση την οποία υπέβαλε η Επιτροπή μετά από διαβουλεύσεις, στα πλαίσια της συμβουλευτικής επιτροπής που συστάθηκε βάσει του προαναφερόμενου κανονισμού, Εκτιμώντας ότι: Α. Οριστικός δασμός (1) Με τον κανονισμό (ΕΟΚ) αριθ. 2236/82 (2), το Συμβούλιο επέβαλε οριστικό δασμό αντιντάμπινγκ στις εισαγωγές ορθών κλειδοκύμβαλων, που υπάγονται στη διάκριση 92.01 Α Ι του Κοινού Δασμολογίου και αντιστοιχούν στον κώδικα ΝΙΜΕΧΕ 92.01-12, καταγωγής Σοβιετικής Ένωσης. Β. Διαδικασία επανεξέτασης (2) Η Επιτροπή έλαβε από τον σοβιετικό εξαγωγέα αυτών των προϊόντων, Raznoexport (Μόσχα), αίτηση επανεξέτασης αυτού του οριστικού δασμού αντιντάμπινγκ. Γ. Ανάληψη υποχρέωσης (3) Ο σοβιετικός εξαγωγέας προσφέρθηκε να αναλάβει οικειοθελώς την υποχρέωση να τηρήσει ένα επίπεδο ελάχιστης τιμής στις εξαγωγές του. (4) Υπό αυτές τις συνθήκες, η Επιτροπή πιστεύει ότι αυτή η δέσμευση θα έχει ως αποτέλεσμα να εξουδετερωθεί το ντάμπινγκ και η ζημία που προκλήθηκε στην κοινοτική βιομηχανία από τις εν λόγω εξαγωγές. Κατά συνέπεια, μετά από διαβουλεύσεις, αποδέχτηκε την ανάληψη της υποχρέωσης, ισχύουσας από την 1η Ιανουαρίου 1985, εκ μέρους του σοβιετικού εξαγωγέα, με την απόφαση 84/638/ΕΟΚ (3). Δ. Κατάργηση της είσπραξης του οριστικού δασμού αντιντάμπινγκ (5) Υπό αυτές τις συνθήκες, το Συμβούλιο πιστεύει ότι το συμφέρον της Κοινότητας δεν υπαγορεύει πλέον την επιβολή ενός οριστικού δασμού αντιντάμπινγκ. Κατά συνέπεια, το άρθρο 1 του κανονισμού (ΕΟΚ) αριθ. 2236/82 πρέπει να καταργηθεί. (6) Εξάλλου, επιβάλλεται η επιστροφή των οριστικών δασμών αντιντάμπινγκ που έχουν εισπραχθεί από την 1η Ιανουαρίου 1985, ημερομηνία κατά την οποία άρχισε να ισχύει η ανάληψη υποχρέωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καταργείται ο κανονισμός (ΕΟΚ) αριθ. 2236/82. Άρθρο 2 Οι οριστικοί δασμοί αντιντάμπινγκ που εισπράχτηκαν από την 1η Ιανουαρίου 1985, κατ' εφαρμογή του κανονισμού (ΕΟΚ) αριθ. 2236/82, πρέπει να επιστραφούν. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιανουαρίου 1985.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5437
3895
3581

EuroVoc IDs (Expanded): 5437
3895
3581

Dataset Source: meu

Split: train